[{"text_idx": "#000000", "text": "Bu\u0302m yn gweithio gyda phobl ifanc ym Mlaenau Gwent i ddilyn eu hangerdd cerddorol a dysgu sgiliau digidol i ysbrydoli ac ehangu eu dyfodol."}, {"text_idx": "#000001", "text": "Ar o\u0302l derbyn arian trwy CWVYS i gyflwyno\u2019r Cynllun Haf o Hwyl i\u2019n Canolfan Cymunedol a Diwylliannol, Institiwt Glynebwy (EVI). Aethom ati i gyflwyno gweithdai cynhyrchu cerddoriaeth broffesiynol, hyfforddiant achrededig cynhyrchu fideo, a sesiynau dylunio graffeg Canva a chreawdwyr TikTok, pob un yn rhad ac am ddim i bobl ifanc ym Mlaenau Gwent."}, {"text_idx": "#000002", "text": "Wrth gydweithio gyda\u2019r cynhyrchydd cerddoriaeth Nick Brine, tenant hirdymor EVI sydd yn cynnal y stiwdio recordio o\u2019r radd flaenaf yn y ganolfan, rhoddwyd cyfle i grw\u0302p lleol o bobl ifanc i ysgrifennu, recordio, cynhyrchu a hyrwyddo sengl eu hunain. Yn ogystal a\u0302\u2019r profiad o recordio mewn stiwdio broffesiynol am y tro cyntaf, cawsant ddatblygu eu gwybodaeth ymhellach mewn gweithdai cynhyrchu a hyrwyddo cerddoriaeth gyda Nick, sydd wedi gweithio gyda bandiau fel Oasis, Stone Roses a llawer mwy."}, {"text_idx": "#000003", "text": "Mae\u2019r sengl \u2018Summer of Love\u2019 wedi cael ei wylio ar YouTube dros 6 mil gwaith yn barod a\u2019i ffrydio dros 3500 gwaith ar Spotify. Ymunwyd a\u0302 nhw yn y stiwdio i gadw cofnod o\u2019u siwrne."}, {"text_idx": "#000004", "text": "\u201cMae wedi bod yn brofiad anhygoel o\u2019r cychwyn cyntaf. Rydym wedi cael llawer iawn o hwyl ac wedi dysgu cymaint!\u201d \u2013 aelod KRU"}, {"text_idx": "#000005", "text": "Ca\u0302n siriol sydd yn codi\u2019r galon i\u2019ch tywys trwy\u2019r misoedd oerach \u2013 treuliwch amser yn gwrando a chefnogi wrth wylio ar YouTube a gwrando ar Spotify."}, {"text_idx": "#000006", "text": "Defnyddiwyd ein harbenigedd digidol hefyd i roi cyfle i bobl ifanc 16-25 Blaenau Gwent i ysbrydoli a gwella eu gwaith, yn ogystal ag ychwanegu sgiliau defnyddiol i\u2019r CV. Dysgwyd sut i gynhyrchu cynnwys dylunio graffeg i safon broffesiynol ar Canva, ennill achrediad Cynhyrchu Fideo mewn cwrs deuddydd, ac archwilio ffyrdd i greu cynnwys deniadol gan ddefnyddio TikTok mewn cyfres o weithdai yn EVI gyda hyfforddwyr arbenigol ProMo."}, {"text_idx": "#000007", "text": "\u201cRwyf newydd orffen yn y brifysgol ac yn awyddus i ychwanegu mwy o sgiliau i\u2019m CV wrth i mi chwilio am waith. Roedd yr hyfforddwr yn egluro popeth yn dda iawn, roeddwn yn deall popeth! Roedd y sesiynau yn ddefnyddiol iawn.\u201d"}, {"text_idx": "#000008", "text": "\u201cDysgais sgiliau dylunio graffeg fydd yn help i mi ar fy llwybr gyrfa ac yn gwella\u2019r fideos YouTube a TikTok rwyf eisoes yn eu creu!\u201d"}, {"text_idx": "#000009", "text": "Roedd 25 o bobl ifanc yn rhan o brosiect Haf o Hwyl EVI, yn ennill sgiliau a phrofiadau gwerthfawr i ysbrydoli ac ehangu eu dyfodol. Llwyddodd pedwar o bobl ifanc gyflawni cymwysterau am oes."}, {"text_idx": "#000010", "text": "Rydym yn arbenigo yn rhannu ein harbenigedd digidol a chysylltu gyda phobl ifanc. Os hoffech drefnu hyfforddiant ar gyfer grw\u0302p neu gyd-weithio ar brosiect, e-bostiwch andrew@promo.cymru."}]